Madonas novada pašvaldības saistošie noteikumi Nr.\_\_\_\_\_\_

Madonā 2025. gada \_\_\_\_. \_\_\_\_\_\_\_\_\_ (domes lēmums Nr.\_\_\_\_\_\_(prot. Nr.\_\_\_\_,\_\_\_\_.p.))

**Par sociālajiem pakalpojumiem Madonas novadā**

*Izdoti saskaņā ar* [*Sociālo pakalpojumu un sociālās palīdzības likuma*](https://m.likumi.lv/ta/id/68488-socialo-pakalpojumu-un-socialas-palidzibas-likums)[*3. panta*](https://m.likumi.lv/ta/id/68488-socialo-pakalpojumu-un-socialas-palidzibas-likums#p3) *trešo daļu, 9.panta 1.2 daļu*

**I. VISPĀRĪGIE JAUTĀJUMI**

1. Saistošie noteikumi (turpmāk – noteikumi) nosaka Madonas novada pašvaldības (turpmāk – pašvaldība) sniegto sociālo pakalpojumu veidus, to pieprasīšanas, piešķiršanas vai atteikšanas un samaksas kārtību.
2. Pašvaldība nodrošina sociālos pakalpojumus atbilstoši novada iedzīvotāju vajadzībām un saskaņā ar pašvaldības finansiālajām iespējām.
3. Tiesības saņemt sociālos pakalpojumus ir personai, kura deklarējusi savu pamata dzīvesvietu Madonas novada pašvaldības administratīvajā teritorijā, krīzes situācijā nonākušai mājsaimniecībai (personai), kura uzturas Madonas novada pašvaldības administratīvajā teritorijā, personai bez noteiktas dzīvesvietas un personai, kuras pēdējā deklarētā dzīvesvieta bija Madonas novada pašvaldības administratīvā teritorija, ja noteikumos nav noteikts citādi.

1. **SOCIĀLO PAKALPOJUMU VEIDI UN SAŅEMŠANAS KĀRTĪBA**
2. Pašvaldība nodrošina šādus sociālos pakalpojumus:
   1. sociālā darba pakalpojums;
   2. speciālistu pakalpojums;
   3. atbalsta un izglītojošo grupu nodarbību pakalpojums;
   4. krīzes istabas pakalpojums;
   5. sociālās rehabilitācijas pakalpojums bērnam ar funkcionāliem traucējumiem vai invaliditāti;
   6. dienas aprūpes centra pakalpojums bērnam ar funkcionāliem traucējumiem;
   7. aprūpes mājās pakalpojums;
   8. aprūpes mājās pakalpojums bērnam ar invaliditāti un personai ar invaliditāti līdz 24 gadu vecumam;
   9. dienas centra pakalpojums pilngadīgai personai;
   10. higiēnas pakalpojums;
   11. zupas virtuves pakalpojums;
   12. dienas aprūpes centra pakalpojums pilngadīgai personai ar garīga rakstura traucējumiem;
   13. grupu mājas (dzīvokļa) pakalpojums;
   14. specializēto darbnīcu pakalpojums personai ar invaliditāti;
   15. specializētā transporta un/vai mobilā pacēlāja pakalpojums;
   16. pašvaldības transporta pakalpojums;
   17. patversmes pakalpojums un naktspatversmes pakalpojums;
   18. pansijas pakalpojums;
   19. ilgstošas sociālās aprūpes un sociālās rehabilitācijas pakalpojums institūcijā pilngadīgai personai;
   20. ilgstošas sociālā aprūpes un sociālās rehabilitācijas pakalpojums ģimeniskā vidē bērnam;
   21. atelpas brīža pakalpojums.
3. Lai saņemtu pakalpojumu, persona vai tās likumiskais pārstāvis iesniedz Madonas novada Sociālajā dienestā (turpmāk - Sociālais dienests) iesniegumu, norādot problēmu un tās risināšanai vēlamo pakalpojuma veidu, ienākumus apliecinošus dokumentus, ja pakalpojuma saņemšanai nepieciešams materiālo resursu novērtējums un iztikas līdzekļu deklarācijas sagatavošana, kā arī citus dokumentus (izziņa par personas veselības stāvokli, funkcionālajām spējām vai invaliditāti, pilnvara, uztura līgums, psihologa atzinums u.c.) atbilstoši normatīvo aktu prasībām par attiecīgo pakalpojumu.
4. Sociālais dienests normatīvajos aktos noteiktajā kārtībā un termiņos novērtē personas vajadzības pēc pieprasītā pakalpojuma un pieņem lēmumu par pakalpojuma piešķiršanu vai atteikumu.

**III. Sociālā darba pakalpojums**

1. Sociālā darba pakalpojumu sniedz, lai atbalstītu un sekmētu ģimenes (personas) sociālo funkcionēšanu vai tās atjaunošanu, kā arī radītu ģimenes (personas) funkcionēšanai labvēlīgus apstākļus, veicinot sociālās atstumtības un riska faktoru mazināšanu, attīstot pašas personas resursus, iesaistot ģimeni (personu) atbalsta sistēmās un/vai sociālās rehabilitācijas/korekcijas programmās.
2. Sociālā darba pakalpojumu sniedz Sociālais dienests vai cits sociālo pakalpojumu sniedzējs, pamatojoties uz līgumu, kas noslēgts ar Sociālo dienestu.

**IV. Speciālistu pakalpojumi**

1. Speciālistu pakalpojumus sniedz, lai nodrošinātu Sociālā dienesta klientam konsultācijas un nodarbības, lai uzlabotu dzīves kvalitāti un sociālo funkcionēšanu, jaunu pamatprasmju un iemaņu apguvi, izglītojošu atbalsta sistēmu un psihosociālu atbalstu.
2. Speciālistu pakalpojumi ir:
   1. smilšu spēles terapeita nodarbības;
   2. montesori pedagoga nodarbības;
   3. mākslas terapijas nodarbības;
   4. logopēda nodarbības;
   5. psihologa konsultācijas;
   6. mentora pakalpojums;
   7. ģimenes asistenta pakalpojums;
   8. citu speciālistu konsultācijas/nodarbības pēc sociālā darbinieka izvērtējuma.
3. Noteikumu 10.1., 10.2., 10.3. un 10.4. apakšpunktā noteiktos speciālistu pakalpojumus piešķir sociālā darba ietvaros, pamatojoties uz sociālā darbinieka veiktu personas vajadzību un resursu izvērtējumu. Sociālais darbinieks var piešķirt 10 (desmit) viena speciālista nodarbību reizes.
4. Pašvaldība finansē noteikumu 10.1., 10.2., 10.3. un 10.4. apakšpunktā noteiktos speciālistu pakalpojumus Sociālā dienesta klientam, kuram piešķirts speciālistu pakalpojums, kārtējā gada laikā ne vairāk par 400 (četri simti) *euro*.
5. Speciālistu pakalpojumus, pamatojoties uz izsniegto nosūtījumu, nodrošina pašvaldība vai sociālo pakalpojumu sniedzējs, ar kuru pašvaldība (vai Sociālais dienests) noslēgusi līgumu par speciālistu pakalpojumu sniegšanu.

**V. Atbalsta un izglītojošo grupu nodarbību pakalpojums**

1. Atbalsta un izglītojošo grupu nodarbību pakalpojums (turpmāk šajā apakšnodaļā – Pakalpojums) nodrošina personai iespēju mazināt sociālo izolētību, informācijas apmaiņu, grupā nodrošināt jaunu zināšanu apgūšanu, esošo zināšanu un prasmju pilnveidošanu, lai uzlabotu savu sociālo situāciju un funkcionēšanu.
2. Pakalpojums ietver profesionāli vadītu nodarbību ciklu saskaņā ar atbilstošu programmu un nodarbību plānu.
3. Pakalpojumu piešķir, pamatojoties uz personai izstrādāto sociālās rehabilitācijas/sadarbības plānu.
4. Pakalpojumu nodrošina pašvaldība vai Pakalpojuma sniedzējs, ar kuru pašvaldība (vai Sociālais dienests) noslēgusi līgumu par Pakalpojuma sniegšanu.

**VI. Krīzes istabas pakalpojums**

1. Krīzes istabas pakalpojumu (turpmāk šajā apakšnodaļā – Pakalpojums) sniedz no vardarbības cietušai pilngadīgai personai, tostarp grūtniecei un personai, kura aprūpē bērnu vai bērnus, nodrošinot sociālās funkcionēšanas spēju atjaunošanos un izmitināšanu līdz 1 (vienam) gadam pašvaldības izveidotā krīzes istabā.
2. Pakalpojumu, pamatojoties uz izsniegto nosūtījumu, nodrošina Pašvaldība vai Pakalpojuma sniedzējs, ar kuru Pašvaldība noslēgusi līgumu par Pakalpojuma sniegšanu.

**VII. Sociālās rehabilitācijas pakalpojums bērnam ar funkcionāliem traucējumiem vai invaliditāti**

1. Sociālās rehabilitācijas pakalpojumu bērnam ar funkcionāliem traucējumiem vai

invaliditāti (turpmāk šajā apakšnodaļā – Pakalpojums) sniedz, lai sekmētu bērna ar funkcionāliem traucējumiem sociālās funkcionēšanas spēju attīstību vai uzlabošanu, lai veicinātu bērna iekļaušanos sabiedrībā.

1. Tiesības saņemt Pakalpojumu ir bērnam ar funkcionāliem traucējumiem vai invaliditāti vai bērnam ar uzvedības vai atkarības problēmām vai to attīstības riskiem.
2. Pašvaldība finansē sociālās rehabilitācijas pakalpojumu bērnam ar funkcionāliem traucējumiem vai invaliditāti, kuram Pakalpojums piešķirts, kārtējā gadā ne vairāk par 500 (pieci simti) *euro*.
3. Personai ir tiesības saņemt Pakalpojumu saskaņā ar pašvaldības domes lēmumā apstiprināto maksu, ja ir beidzies noteikumu 22.punktā noteiktais pašvaldības finansējums, nepārsniedzot 500 (pieci simti) *euro.*
4. Pakalpojumu, pamatojoties uz izsniegto nosūtījumu, bērns var saņemt pašvaldības izveidotajā sociālās rehabilitācijas infrastruktūrā.
5. Pakalpojumu nodrošina pašvaldība vai Pakalpojuma sniedzējs, ar kuru pašvaldība noslēgusi līgumu par Pakalpojuma sniegšanu.

**VIII. Dienas aprūpes centra pakalpojums bērniem ar funkcionāliem traucējumiem**

1. Pašvaldība sniedz bērnam ar funkcionāliem traucējumiem, kuram noteikta invaliditāte un kurš dzīvo ģimenē, Dienas aprūpes centra pakalpojumu (turpmāk šajā apakšnodaļā – Pakalpojums), kas ietver sociālās aprūpes un sociālās rehabilitācijas nodrošināšanu dienas laikā.
2. Līdzdalības maksājumu par Pakalpojumu nosaka ar pašvaldības domes lēmumu.
3. Pakalpojumu var saņemt pašvaldības izveidotajā dienas aprūpes centrā.
4. Pakalpojumu, pamatojoties uz izsniegto nosūtījumu, nodrošina Pašvaldība vai Pakalpojuma sniedzējs, ar kuru Pašvaldība noslēgusi līgumu par Pakalpojuma sniegšanu.

**IX. Aprūpes mājās pakalpojums**

1. Aprūpe mājās ir sociālās aprūpes pakalpojums (turpmāk šajā apakšnodaļā – Pakalpojums) dzīvesvietā, lai nodrošinātu pašaprūpes un aprūpes vajadzību apmierināšanu personai, kura objektīvu apstākļu dēļ nevar sevi aprūpēt un kurai nav apgādnieku vai tie slimības, funkcionālo traucējumu, nodarbinātības vai citu objektīvu apstākļu dēļ nespēj sniegt nepieciešamo palīdzību.
2. Pakalpojumu piešķir, izvērtējot personas individuālās vajadzības un resursus un nosakot veicamo darbu apjomu saskaņā ar noteikto aprūpes līmeni atbilstoši Ministru kabineta noteikumiem:

31.1. I aprūpes līmenis – līdz 4 (četrām) stundām nedēļā;

31.2. II  aprūpes līmenis – līdz 6 (sešām) stundām nedēļā;

31.3. III aprūpes līmenis – līdz 8 (astoņām) stundām nedēļā;

31.4. IV aprūpes līmenis – līdz 10 (desmit) stundām nedēļā.

1. Pakalpojuma ietvaros personu saskaņā ar sociālā darba speciālista veikto personas individuālo vajadzību un resursu novērtējumu papildus var nodrošināt:

32.1. ar “drošības pogas” pakalpojumu (nepārtrauktas saziņas iespējas, informatīvu atbalstu un palīdzību 24 stundas diennaktī), ja personas funkcionālais stāvoklis ir mainīgs vai pastāv iespēja nonākt bezpalīdzīgā stāvoklī;

32.2. ar mobilās aprūpes komplekso pakalpojumu ar specializētu un aprīkotu transportu (silto ūdeni, dušu, veļas mašīnu, pēdu aprūpes pakalpojumu un citus personīgās higiēnas pakalpojumus) dzīvesvietā ne retāk kā reizi mēnesī.

1. Ja personai piešķirts Pakalpojums, bet nepieciešamība pēc Pakalpojuma apjoma mainās, persona atkārtoti iesniedz iesniegumu un ģimenes ārsta izziņu.
2. Pakalpojuma samaksas kārtība:

34.1. līdzdalības maksājumu atbilstoši aprūpes līmenim nosaka ar pašvaldības domes lēmumu, paredzot, ka:

* + 1. trūcīga persona ir atbrīvota no līdzdalības maksājuma;
    2. maznodrošināta persona maksā 50% no līdzdalības maksājuma.

1. Pakalpojumu, pamatojoties uz izsniegto nosūtījumu, nodrošina pašvaldība vai Pakalpojuma sniedzējs, ar kuru pašvaldība noslēgusi līgumu.

**X. Aprūpes mājās pakalpojums bērnam ar invaliditāti un personai ar invaliditāti līdz 24 gadu vecumam**

1. Tiesības saņemt Aprūpes mājās pakalpojumu bērnam ar invaliditāti (turpmāk šajā apakšnodaļā – Pakalpojums) ir:
   1. bērnam ar invaliditāti, kuram Veselības un darbspēju ekspertīzes ārstu valsts komisija (turpmāk – VDEĀVK) izsniegusi atzinumu par īpašas kopšanas nepieciešamību;
   2. personai ar invaliditāti līdz 24 gadu vecumam, kurai pēc pilngadības sasniegšanas turpinās īpašas kopšanas nepieciešamība.
2. Pakalpojumu ir tiesīga sniegt:
   1. bērna likumiskā pārstāvja vai audžuģimenes izvēlēta fiziska persona, kurai ir darba vai personīga pieredze saskarsmē ar bērnu ar invaliditāti vai kurai ir atbilstoša izglītība, un izvēlētā persona nav bērna pirmās pakāpes radinieks un nedzīvo ar bērnu vienā mājsaimniecībā;
   2. juridiska persona, kura ir reģistrējusi aprūpes mājās pakalpojumu Sociālo pakalpojumu sniedzēju reģistrā.
3. Pakalpojumu, pamatojoties uz izsniegto nosūtījumu, nodrošina pašvaldība vai Pakalpojuma sniedzējs, ar kuru pašvaldība noslēgusi līgumu.

**XI. Dienas centra pakalpojums pilngadīgai personai**

1. Dienas centra pakalpojumu pilngadīgai personai (turpmāk šajā apakšnodaļā – Pakalpojums) piešķir, lai nodrošinātu izglītošanās un brīvā laika pavadīšanas iespējas dienas laikā.
2. Tiesības saņemt Pakalpojumu ir personai ar garīga rakstura traucējumiem, personai ar invaliditāti, ģimenei ar bērniem, kurās ir bērna attīstībai nelabvēlīgi apstākļi, personai, kura sasniegusi vecumu, kas dod tiesības saņemt valsts vecuma pensiju, un kurai noteikts trūcīgas vai maznodrošinātas mājsaimniecības statuss, bezdarbniekam, bezpajumtniekam, kā arī citām mērķa grupām saskaņā ar [Sociālo pakalpojumu un sociālās palīdzības likumā](https://m.likumi.lv/ta/id/68488-socialo-pakalpojumu-un-socialas-palidzibas-likums) noteikto.
3. Pakalpojuma pieprasīšanai persona Sociālajā dienestā iesniedz iesniegumu.
4. Līdzdalības maksājumu par Pakalpojumu nosaka ar pašvaldības domes lēmumu.
5. Pakalpojumu var saņemt pašvaldības izveidotajā dienas centrā.
6. Pakalpojumu, pamatojoties uz izsniegto nosūtījumu, nodrošina pašvaldība vai Pakalpojuma sniedzējs, ar kuru pašvaldība noslēgusi līgumu.

**XII. Higiēnas pakalpojums**

1. Higiēnas pakalpojums (turpmāk šajā apakšnodaļā – Pakalpojums) ir pakalpojums personai, kurai sociālo apstākļu vai sociālo prasmju trūkuma vai citu apstākļu dēļ nav iespējams nodrošināt savu un savas mājsaimniecības locekļu personisko higiēnu, un tas ietver:
   1. mazgāšanos dušā;
   2. pirti (pašvaldības izveidotajā pirts pakalpojuma vietā Parka ielā 6, Madonā);
   3. veļas mazgāšanu un veļas žāvēšanu.
2. Tiesības saņemt Pakalpojumu ir mājsaimniecībai (personai), kurai ir grūtības veikt personisko aprūpi un/vai kurai dzīvesvietā nav veļas mazgāšanas un mazgāšanās iespēju.
3. Pakalpojuma apjomu un maksu par Pakalpojumu nosaka ar pašvaldības domes lēmumu.
4. Pakalpojumu var saņemt, reģistrējoties Pakalpojuma saņemšanas vietā.
5. Pakalpojumu nodrošina pašvaldība vai Pakalpojuma sniedzējs, ar kuru pašvaldība noslēgusi līgumu.

**XIII. Zupas virtuves pakalpojums**

1. Zupas virtuves pakalpojums (turpmāk šajā apakšnodaļā – Pakalpojums) ir bezmaksas siltā ēdiena izsniegšana pamatvajadzības – ēdiena – nodrošināšanai darba dienās.
2. Tiesības saņemt Pakalpojumu ir mājsaimniecībai (personai), kura nespēj nodrošināt sev ēdienu un kura atbilst vismaz vienam no šādiem kritērijiem:
   1. mājsaimniecība atzīta par trūcīgu vai maznodrošinātu;
   2. mājsaimniecība ir nonākusi krīzes situācijā.
3. Pakalpojumu, pamatojoties uz Sociālā dienesta izsniegto izziņu, nodrošina Pakalpojuma sniedzējs, ar kuru pašvaldība noslēgusi līgumu.

**XIV. Dienas aprūpes centra pakalpojums pilngadīgai personai** **ar garīga rakstura traucējumiem**

1. Dienas aprūpes centra pakalpojumu pilngadīgai personai ar garīga rakstura traucējumiem (turpmāk šajā apakšnodaļā – Pakalpojums) sniedz, lai sekmētu personas sociālās funkcionēšanas spēju uzlabošanu vai attīstību un lai veicinātu personas iekļaušanos sabiedrībā.
2. Tiesības saņemt Pakalpojumu ir pilngadīgai personai ar garīga rakstura traucējumiem.
3. Līdzdalības maksājumu par Pakalpojumu nosaka ar pašvaldības domes lēmumu.
4. Pakalpojumu persona saņem pašvaldības izveidotajos dienas aprūpes centros.
5. Pakalpojumu, pamatojoties uz izsniegto nosūtījumu, nodrošina pašvaldība vai Pakalpojuma sniedzējs, ar kuru pašvaldība noslēgusi līgumu.

**XIV. Grupu mājas (dzīvokļa) pakalpojums**

1. Grupu mājas (dzīvokļa) pakalpojums (turpmāk šajā apakšnodaļā – Pakalpojums) nodrošina mājokli un individuālu atbalstu sociālo problēmu risināšanā pilngadīgai personai ar garīga rakstura traucējumiem, kurai ir objektīvas grūtības dzīvot patstāvīgi.
2. Tiesības saņemt Pakalpojumu ir pilngadīgai personai ar invaliditāti, kura objektīvu apstākļu dēļ nevar dzīvot patstāvīgi.
3. Pakalpojumu persona var saņemt pašvaldības izveidotajos grupu dzīvokļos vai grupu mājās.
4. Pakalpojumu, pamatojoties uz izsniegto nosūtījumu, nodrošina pašvaldība vai Pakalpojuma sniedzējs, ar kuru pašvaldība noslēgusi līgumu.

**XIV. Specializēto darbnīcu pakalpojums personai ar invaliditāti**

1. Specializēto darbnīcu pakalpojums personai ar invaliditāti (turpmāk šajā apakšnodaļā – Pakalpojums) nodrošina speciālistu atbalstu personai ar invaliditāti darbspējīgā vecumā darba prasmju un iemaņu attīstīšanai.
2. Pakalpojumu persona saņem pašvaldības izveidotajās specializētajās darbnīcās.
3. Pakalpojumu, pamatojoties uz izsniegto nosūtījumu, nodrošina pašvaldība vai Pakalpojuma sniedzējs, ar kuru pašvaldība noslēgusi līgumu.

**XV. Specializētā transporta un/vai mobilā pacēlāja pakalpojums**

1. Specializētā transporta pakalpojums (turpmāk šajā apakšnodaļā – Pakalpojums) ir atbalsta pakalpojums, lai persona nokļūtu uz/no ārstniecības iestādi, valsts vai pašvaldības institūciju. Pakalpojuma ietvaros ir iespēja izmantot mobilo kāpurķēdes pacēlāju ar riteņkrēslu.
2. Tiesības saņemt Pakalpojumu ir personai ar funkcionāliem traucējumiem vai invaliditāti, kurai ir apgrūtināta pārvietošanās un kura citu objektīvu apstākļu dēļ nespēj patstāvīgi izmantot sabiedrisko transportu.
3. Pakalpojuma pieprasīšanai persona, tās likumiskais pārstāvis vai ārstniecības iestādes darbinieks Sociālajā dienestā iesniedz iesniegumu vismaz 5 (piecas) darbdienas pirms plānotā brauciena.
4. Personai ir tiesības izmantot Pakalpojumu līdz 10 (desmit) reizēm kārtējā gadā.

**XVI. Pašvaldības transporta pakalpojums**

1. Pašvaldības transporta pakalpojums (turpmāk šajā apakšnodaļā – Pakalpojums) ir atbalsta pakalpojums personas nokļūšanai uz/no ārstniecības iestādi, valsts vai pašvaldības institūciju.
2. Tiesības saņemt Pakalpojumu, pamatojoties uz sociālā darbinieka izvērtējumu, ir:
   1. personai ar trūcīgas vai maznodrošinātas mājsaimniecības statusu, kura nespēj patstāvīgi izmantot sabiedrisko transportu;
   2. personai ar funkcionāliem traucējumiem vai invaliditāti, kurai ir apgrūtināta pārvietošanās un kura nespēj patstāvīgi izmantot sabiedrisko transportu;
   3. ģimenei ar bērnu vai bērniem krīzes situācijā, kura objektīvu apstākļu dēļ nevar nodrošināt sev transportu.
3. Pakalpojuma pieprasīšanai persona, tās likumiskais pārstāvis vai ārstniecības iestādes darbinieks Sociālajā dienestā piesaka Pakalpojumu vismaz 5 (piecas) darbdienas pirms plānotā brauciena, ja brauciens ir Madonas novada administratīvajā teritorijā, un vismaz 7 (septiņas) darbdienas pirms plānotā brauciena, ja brauciens ir ārpus Madonas novada administratīvās teritorijas.
4. Persona var izmantot Pakalpojumu 2 (divas) reizes kārtējā gadā.

**XVII. Patversmes pakalpojums un naktspatversmes pakalpojums**

1. Patversmes pakalpojumu var saņemt persona bez noteiktas dzīvesvietas, kuras pēdējā deklarētā dzīvesvieta ir Madonas novadā. Patversmes pakalpojums nodrošina īslaicīgas uzturēšanās iespējas, uzturu, personiskās higiēnas iespējas un sociālā darba speciālistu pakalpojumus.
2. Naktspatversmes pakalpojumu var saņemt persona bez noteiktas dzīvesvietas vai krīzes situācijā nonākusi persona, tajā skaitā persona, kura uzturas Latvijas Republikā un kurai piešķirts alternatīvais statuss un kura atrodas Pašvaldības teritorijā, neatkarīgi no personas deklarētās dzīvesvietas. Naktspatversmes pakalpojums nodrošina naktsmītni, vakariņas un personiskās higiēnas iespējas ziemas sezonā (no oktobra līdz aprīlim).
3. Patversmes pakalpojumu un naktspatversmes pakalpojumu nodrošina pašvaldība vai Pakalpojuma sniedzējs, ar kuru pašvaldība noslēgusi līgumu par Pakalpojuma sniegšanu.

**XVIII. Pansijas pakalpojums**

1. Pansijas pakalpojums (turpmāk šajā apakšnodaļā – Pakalpojums) paredzēts, lai nodrošinātu mājokli, uzraudzību, atbalstu pašaprūpes veikšanā līdz sešām stundām mēnesī, kā arī piedāvātu aktivitātes brīvā laika pavadīšanai, saglabājot patstāvīgas dzīves principus, personai, kurai ir objektīvas grūtības aprūpēt sevi vecuma vai funkcionālo traucējumu dēļ. Sociālais dienests Pakalpojuma saņēmējam var piešķirt arī citus sociālās aprūpes un sociālās rehabilitācijas pakalpojumus personas dzīvesvietā, sniedzot sociālo atbalstu atbilstoši personas funkcionēšanas spēju līmenim un veicinot personas atbildību par savu dzīvi.
2. Tiesības saņemt Pakalpojumu ir pilngadīgai personai vai personai bez noteiktas dzīvesvietas, kurai ir objektīvas grūtības aprūpēt sevi vecuma vai funkcionālo traucējumu dēļ, ja personai nepieciešamais Pakalpojuma apjoms nav lielāks par sešām aprūpes stundām mēnesī un persona ir motivēta patstāvīgai dzīvei.
3. Pakalpojuma saņēmēja pienākums ir samaksāt Pakalpojuma sniedzējam par dzīvojamās telpas, virtuves un koplietošanas telpu ekspluatāciju (atbilstoši lietojamai daļai), maksu par pansijas telpu ekspluatāciju nosaka ar pašvaldības domes lēmumu.
4. Pakalpojumu persona var saņemt pašvaldības izveidotajā pansijā.
5. Pakalpojumu, pamatojoties uz izsniegto nosūtījumu, nodrošina pašvaldība vai Pakalpojuma sniedzējs, ar kuru pašvaldība noslēgusi līgumu.

**XIX. Ilgstošas sociālās aprūpes un sociālās rehabilitācijas pakalpojums institūcijā pilngadīgām personām**

1. Ilgstošas sociālās aprūpes un sociālās rehabilitācijas pakalpojums institūcijā pilngadīgām personām (turpmāk šajā apakšnodaļā – Pakalpojums) ir pakalpojums, kas nodrošina pilnu aprūpi un sociālo rehabilitāciju personai, kura vecuma vai veselības stāvokļa dēļ nespēj sevi aprūpēt, un kurai nepieciešamo pakalpojumu apjoms pārsniedz aprūpes mājās pakalpojumam noteikto apjomu.
2. Tiesības saņemt Pakalpojumu ir:
   1. pensijas vecuma personai;
   2. personai ar funkcionāliem traucējumiem.
3. Sociālais dienests piešķir Pakalpojumu un izvērtē personas un tās apgādnieku iespējas samaksāt par saņemto Pakalpojumu atbilstoši Ministru kabineta noteikumos noteiktajam.
4. Tiesības saņemt Pakalpojumu vispirms ir personai, kura deklarējusi savu pamata dzīvesvietu Pašvaldības administratīvajā teritorijā, bet, ja ir apmierināts Madonas novada iedzīvotāju pieprasījums pēc šī Pakalpojuma, tad Pakalpojumu var sniegt citu novadu iedzīvotājiem.
5. Maksu par Pakalpojumu nosaka ar pašvaldības domes lēmumu.

**XX. Ilgstoša sociālā aprūpe un sociālā rehabilitācija ģimeniskā vidē bērnam**

1. Ilgstošas sociālās aprūpes un sociālā rehabilitācijas pakalpojumu ģimeniskā vidē bērnam (turpmāk šajā apakšnodaļā – Pakalpojums) sniedz bērnam bārenim vai bez vecāku gādības palikušam bērnam, ja bērna aprūpi un audzināšanu nav iespējams nodrošināt audžuģimenē vai pie aizbildņa.
2. Pakalpojums ietver diennakts uzturēšanos, pamatvajadzību nodrošināšanu, audzināšanu un izglītību, sociālo aprūpi un rehabilitāciju.
3. Pakalpojums tiek finansēts no pašvaldības budžeta līdzekļiem.

**XXI. Atelpas brīža pakalpojums**

1. Atelpas brīža pakalpojums (turpmāk šajā apakšnodaļā – Pakalpojums) ir īslaicīgs diennakts sociālās aprūpes pakalpojums, lai aprūpes procesā aizstātu mājsaimniecībā dzīvojošas personas.
2. Tiesības saņemt Pakalpojumu ir**:**
   1. personai ar invaliditāti no 3 līdz 18 gadu vecumam ar smagiem funkcionāliem traucējumiem, kura dzīvo ģimenē un kurai izsniegts VDEĀVK atzinums par īpašas kopšanas nepieciešamību;
   2. pilngadīgai personai ar I grupas invaliditāti, pilngadīgai personai ar II grupas invaliditāti ar garīga rakstura traucējumiem, kurām izsniegts VDEĀVK atzinums par īpašas kopšanas nepieciešamību.
3. Pakalpojums tiek piešķirts līdz 30 (trīsdesmit) diennaktīm kalendārajā gadā.
4. Pakalpojumu persona var saņemt pašvaldības izveidotajā sociālās rehabilitācijas infrastruktūrā.
5. Pakalpojumu, pamatojoties uz izsniegto nosūtījumu, nodrošina pašvaldība vai Pakalpojuma sniedzējs, ar kuru pašvaldība noslēgusi līgumu.

**XXII. NOSLĒGUMA JAUTĀJUMI**

1. Noteikumi stājas spēkā 2026. gada 1. janvārī.
2. Atzīt par spēku zaudējušiem:
   1. Varakļānu novada domes 2018. gada 25. janvāra saistošos noteikumus Nr. 2 “Pašvaldības sniegto sociālo pakalpojumu saņemšanas un samaksas kārtība”;
   2. Madonas novada pašvaldības 2021. gada 25. novembra saistošos noteikumus Nr. 19 “Par sociālajiem pakalpojumiem Madonas novadā”.

Domes priekšsēdētājs A. Lungevičs